
מודעה בעיתון/אינטרנט

הנדון: מכרז מסגרת 29/2026 לטיפול בדואר דיפלומטי של משרד החוץ ונציגויות ישראל בחו"ל כולל ייצוא וייבוא של מטענים אוויריים

משרד החוץ, באמצעות מחלקת דואר דיפלומטי, מפרסם בזאת מכרז מסגרת מס' 29/2026 לטיפול בדואר דיפלומטי של משרד החוץ ונציגויות ישראל בחו"ל כולל ייצוא וייבוא של מטענים אוויריים (להלן: "המכרז").
את חוברת המכרז (כולל פירוט תנאי הסף להשתתפות, מפרט שירותים, תנאי תמורה) ניתן לקבל דרך אתר האינטרנט של המשרד בכתובת: gov.il > משרד החוץ > פרסומים, או באתר מינהל הרכש הממשלתי בכתובת: https://mr.gov.il/ilgstorefront/he.
שאלות הבהרה בקשר למכרז ניתן להפנות באמצעות מערכת "יהלום".
מועדים במכרז
הליך המכרז יתבצע בהתאם ללוחות הזמנים אשר יפורטו במערכת יהלום תחת שם המכרז. מועדים אלו מחייבים את כל מי שמעוניין להתמודד במכרז ועשויים להתעדכן מעת לעת על ידי המזמין ובהתאם לשיקול דעתו הבלעדי. כל שינוי במועדי המכרז או עדכונים הנוגעים להם יפורסמו באתר האינטרנט של מינהל הרכש הממשלתי בכתובת: www.mr.gov.il, תחת שם המכרז: מכרז מסגרת 29/2026 לטיפול בדואר דיפלומטי של משרד החוץ ונציגויות ישראל בחו"ל כולל ייצוא וייבוא של מטענים אוויריים ("דף המכרז").
הגשת הצעות למכרז תהיה באמצעות מערכת יהלום – הנחיות להגשת הצעות לתיבת המכרזים הדיגיטלית מופיעות במסמכי המכרז עצמו.
המשרד רשאי שלא לקבל כל הצעה שהיא ו/או לבטל את המכרז מבלי להכריז על זוכה כלשהו ומבלי שיהיה חייב בתשלום תמורה או פיצוי למי מהמציעים. הפרטים המתוארים בהודעה זו הם תמציתיים וכלליים וההוראות המופיעות בחוברת המכרז עצמה הן אלה שיחייבו את המשרד ואת המציע. 

לאחר פרסום המכרז, המשרד רשאי להכניס שינויים ועדכונים בתנאי המכרז לפי שיקול דעתו. שינויים אלה יכולים לכלול בין היתר שינויים בתוכן המכרז, שינויים במועדי הגשת ההצעות, שינוי תנאי סף, דרישות איכות, תהליכי עבודה, מענה לשאלות הבהרה וכיו"ב.
הודעות על שינויים אלה יופיעו באתר האינטרנט של משרד החוץ שבו המכרז פורסם וכן בדף המכרז באתר מינהל הרכש הממשלתי. על המציע לעקוב אחר הודעות ועדת המכרזים ככל שיפורסמו באתר. מציע שלא יעקוב אחר הודעות אלה ולא יפעל על פיהן יהיה מנוע מהעלאת טענה או תלונה כלשהי כלפי המשרד.

